
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                         Bucureşti, 8 decembrie 2015                   

şi problemele minorităţilor naţionale                            Pl-x 760 din 23 noiembrie 2015 
Domnului deputat Victor Paul Dobre
Preşedintele Comisiei pentru  administraţie publică şi amenajarea teritoriului
Domnului deputat Adrian-Nicolae Diaconu
Preşedintele Comisiei pentru învătământ, ştiinţă, tineret şi sport
AVIZ

asupra Propunerii legislative privind unele măsuri de descentralizare în domeniul învăţământului preuniversitar

           În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 760 din 23 decembrie  2015, spre dezbatere şi avizare, Propunerea legislativă privind unele măsuri de descentralizare în domeniul învăţământului preuniversitar, înregistrată cu nr. 4c-5/916/24 noiembrie 2015.
           Camera Deputaţilor este prima  Cameră sesizată.

 În şedinţa din 8 decembrie 2015, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor. Domnul deputat Remus Cernea a apreciat caracterul reformator al iniţiativei legislative, considerând că, deşi aceasta prezintă o serie de lacune, reflecţia critică asupra unor probleme reale din sistem ar îndreptăţi un impuls din partea comisiei, prin avizarea favorabilă. 
         La acest punct de vedere s-a raliat şi domnul deputat Gábor Kereskényi, care a precizat că descentralizarea învăţământului preuniversitar, în aplicarea principiului subsidiarităţii, este benefică atât pentru sistemul de învăţământ, cât şi pentru administraţia publică locală, fiind dovedit că nici Ministerul Educaţiei
Naţionale şi nici inspectoratele şcolare nu sunt cei mai buni gestionari ai bazei materiale în speţă şi, pe cale de consecinţă, a propus, pentru coerenţa reglementării, ca şi palatele copiilor să treacă în subordinea consiliilor locale. Totodată s-a propus, 
în cadrul anexei nr.3  la rubrica  „persoana  juridică la care se transmite”,  înlocuirea sintagmei „Consiliul Judeţean”  cu sintagma „Consiliul Local”, unde bunul transmis se referă la „palatele copiilor”.
În urma dezbaterilor, membrii comisiei au hotărât, cu unanimitate de voturi, să îi acorde aviz favorabil,  cu amendamentele admise,  prezentate în anexă.
         În raport de obiectul şi conţinutul său, propunerea legislativă face parte din categoria legilor organice.

                            VICEPREŞEDINTE,

                                                                               Deputat

                                                                                 Tamara Dorina CIOFU
Întocmit: Consilier parlamentar dr. Marcela Monica STOICA        

ANEXĂ
AMENDAMENTE ADMISE
	Nr. crt.
	Text 

iniţiator
	Text adoptat de Comisie

(autorul amendamentului)
	Motivare

	1.

 
	„39. La articolul 111, după alin. (1), se introduc trei noi alineate, alin. (21)- (23), cu următorul cuprins:

(21) Palatele copiilor sunt servicii publice finanţate integral din bugetul local al judeţului, inclusiv din surse alocate de la bugetul de stat potrivit prevederilor art.6 din Legea nr.273/2006 privind finanţele publice locale, cu modificările şi completările ulterioare.

(22) Cluburile copiilor şi elevilor şi cluburile sportive şcolare, sunt finanţate integral din bugetele locale  ale unităţilor/subdiviziunilor administrativ –teritoriale în subordinea cărora se află, inclusiv din sume alocate de la bugetul de stat, conform art.6 din Legea  nr.273/2006, cu modificările şi completările ulterioare.

(23) Sumele defalcate alocate pe judeţ, respectiv municipiul Bucureşti, prevăzute la alin. (21) şi (22) se repartizează bugetelor locale ale unităţilor/subdiviziunilor administrativ –teritoriale, prin anexa la legile bugetare anuale, la propunerea fundamentată a Ministerului Educaţiei şi Cercetării Ştiinţifice.”

	Se propune modificarea punctului 39, după cum urmează:

„39. La articolul 111, după alin. (1), se introduc trei noi alineate, alin. (21)- (23), cu următorul cuprins:

Alineatul (21)  - Se elimină.

Alineatul (22) se modifică şi va avea următorul cuprins:

(22) Cluburile copiilor şi elevilor şi cluburile sportive şcolare, palatele copiilor sunt finanţate integral din bugetele locale  ale unităţilor/subdiviziunilor administrativ –teritoriale în subordinea cărora se află, inclusiv din sume alocate de la bugetul de stat, conform art.6 din Legea  nr.273/2006, cu modificările şi completările ulterioare.

(23) Sumele defalcate alocate pe judeţ, respectiv municipiul Bucureşti, prevăzute la alin. (21) şi (22) se repartizează bugetelor locale ale unităţilor/subdiviziunilor administrativ –teritoriale, prin anexa la legile bugetare anuale, la propunerea fundamentată a Ministerului Educaţiei şi Cercetării Ştiinţifice.”
Autor: deputat Gábor Kereskényi
Grup parlamentar al UDMR
	În aplicarea principiului subsidiarităţii, descentralizarea învăţământului preuniversitar este benefică atât pentru sistemul de învăţământ, cât şi pentru administraţia publică locală, fiind dovedit că nici Ministerul Educaţiei Naţionale şi nici inspectoratele şcolare nu sunt cei mai buni gestionari ai bazei materiale în speţă şi, pe cale de consecinţă, a propus, pentru coerenţa reglementării, ca şi palatele copiilor să treacă în subordinea consiliilor locale.

	2. 
	„41. La articolul 112, alin. (2) –(4) şi (7) se  modifică şi vor avea următorul cuprins:
(2) Terenurile şi clădirile  unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, ale cluburilor copiilor şi elevilor şi ale cluburilor sportive şcolare, fac parte din domeniul public al unităţilor administrativ –teritoriale şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare.

(3) Terenurile şi clădirile în care îşi desfăşoară activitatea unităţile de învătământ special de stat, casele corpului didactic şi centrele judeţene de resurse şi asistenţă educaţională, precum şi palatele copiilor, fac parte din domeniul public al judeţului, respectiv al municipiului Bucureşti, şi sunt în administrarea  consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea, prin consiliile de administraţie ale unităţilor de învăţământ respective, conform legislaţiei în vigoare. Celelalte componente ale bazei materiale a unităţilor de învătământ special de stat, ale palatelor şi cluburilor copiilor şi elevilor precum şi ale centrelor judeţene de resurse  şi asistenţă educaţională sunt de drept proprietatea acestora şi sunt administrate de către consiliile de administraţie, conform legislaţiei în vigoare.

.......................................................................”
a) 
	Se propune modificarea punctului 41, după cum urmează:

„41. La articolul 112, alin. (2) –(3) se  modifică şi vor avea următorul cuprins:

(2) Terenurile şi clădirile  unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, ale palatelor copiilor, ale cluburilor copiilor şi elevilor şi ale cluburilor sportive şcolare, fac parte din domeniul public al unităţilor administrativ –teritoriale şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare.

(3) Terenurile şi clădirile în care îşi desfăşoară activitatea unităţile de învătământ special de stat, casele corpului didactic şi centrele judeţene de resurse şi asistenţă educaţională, fac parte din domeniul public al judeţului, respectiv al municipiului Bucureşti, şi sunt în administrarea  consiliului judeţean, respectiv a consiliilor locale ale sectoarelor municipiului Bucureşti, în a căror rază teritorială îşi desfăşoară activitatea, prin consiliile de administraţie ale unităţilor de învăţământ respective, conform legislaţiei în vigoare. Celelalte componente ale bazei materiale a unităţilor de învătământ special de stat, ale palatelor şi cluburilor copiilor şi elevilor precum şi ale centrelor judeţene de resurse  şi asistenţă educaţională sunt de drept proprietatea acestora şi sunt administrate de către consiliile de administraţie, conform legislaţiei în vigoare.

.........................................................................”
Autor: deputat Gábor Kereskényi
 Grup parlamentar al UDMR


	În aplicarea principiului subsidiarităţii, descentralizarea învăţământului preuniversitar este benefică atât pentru sistemul de învăţământ, cât şi pentru administraţia publică locală, fiind dovedit că nici Ministerul Educaţiei Naţionale şi nici inspectoratele şcolare nu sunt cei mai buni gestionari ai bazei materiale în speţă şi, pe cale de consecinţă, a propus, pentru coerenţa reglementării, ca şi palatele copiilor să treacă în subordinea consiliilor locale.

